19 Pikitup-stakers in hegtenis geneem | Maroela Media
“Elf van hulle is egter vrygelaat weens onvoldoende bewyse. Die res het reeds in die hof verskyn en is borgtog van R500 elk toegestaan. Hulle staan tereg op aanklagte van openbare geweld en poging tot moord,” het Parks Tau, Johannesburg se burgemeester, Dinsdag gesê.
Volgens Tau is niemand nog in hegtenis geneem in verband met verlede week se skietery op Pikitup-vullistrokke naby Nasrec nie. Die skietery het ŉ botsing tussen die vullistrokke veroorsaa, maar niemand is beseer nie.
Tydelike werkers van Pikitup is Saterdag in Alexandra, noord van Johannesburg, aangeval tydens ŉ opruimingspoging waarin sewe mense beseer is. Daar was ook ŉ voorval in Cosmo City.
Tau het gesê ŉ 24-uur-blitslyn is in werking gestel as deel van ŉ noodplan om die vullisverwyderingsagterstand in te haal. Inwoners kan inbel en hulp versoek met vullisverwydering, of gereedskap versoek vir eie skoonmaakinisiatiewe.
Hy het gesê sommige werkers het aangedui hulle wil terugkeer werk toe, maar hulle is bang vir intimidasie.
Ongeveer 4 000 werknemers het begin staak toe die verhoging nie op hul Februarie-salarisstrokie verskyn het nie. Onderhandelinge het intussen vasgeval.
Pikitup betaal intussen R1 miljoen per dag om privaat kontrakteurs aan te stel om die vullis te verwyder met veiligheidsbegeleiding om aanvalle deur onbekende mense te verhoed.
Die 4de onbeskermde staking sedert November 2015 en daar word steeds met hul onderhandel!! As ek in Amanda Nair se stoel was, was die hele lot al ontslaan. In SA is ‘n massiewe ooraanbod van ongeskoolde werkers, so hul kan binne ‘n dag vervang word.
Poging tot moord, maar R500 borg? Wat? Moet iemand eers sterf?
Kon SA nie maar eerder vir Donald Trump as president kry nie????
Stakers: YOU’RE FIRED!!!!